Document ID: /fineweb-2-swissfilter-quality_10-filterrobots/filtered/01522.jsonl.gz/54

Contacta amb nosaltres
Baixada del Molí, 5
AD500 Andorra la Vella
Principat d'Andorra
Telèfon: + 376 80 88 88 · Fax: + 376 82 88 88
Formulari de contacte
Sansa, Ferré, Espot, Marsol i Molné visitant l'interior d'un dels blocs de Ribasol a Arinsal.
Escrit per:
Redacció / Foto: Facundo Santana
La redacció del projecte i la direcció de l'obra de l'acabament interior dels blocs 1 i 2 de Ribasol d'Arinsal, ara ja propietat del Govern, s'ha adjudicat per un import total proper al mig milió d'euros. Concretament per 488.905,05 euros. És el projecte més car dels sis adjudicats per reformar edificis per poder crear un parc d'habitatge públic.
Segons l'edicte publicat al BOPA d'aquest dimecres, els encarregats de redactar aquest projecte i dirigir-ne els treballs son Jaime Ferriz i Azahara Jurado, i com la resta d'arquitectes adjudicataris, tenen fins el proper 12 d'octubre per entregar el treball. A partir d'aquí, el Govern procedirà a licitar les obres amb l'objectiu de disposar dels habitatges "al més aviat possible", segons va destacar la setmana passada el ministre portaveu, Guillem Casal, en roda de premsa.
El segon projecte, pel seu cost, és el corresponent a l'antic Hotel Hermus. La redacció del projecte i la direcció de l'obra pertinent s'han adjudicat a Xavier Orteu, d'Orteu Riba Arquitectes SLU, per un import de 262.498,56 euros. Una envergadura similar té l'adjudicació per l'edifici Pellicer. En aquest cas serà Arnau Sempere, d'Adserà Group SL, qui s'encarregarà de la redacció del projecte i la direcció de l'obra i rebrà 216.925,82 euros per fer-ho.
La redacció del projecte i la direcció de les obres per reformar l'Hotel Font de Ferro d'Aixovall s'ha adjudicat a Eva Dalmau per un import de 190.883,95 euros, mentre que Miquel Burgués, de Bau Arquitectura SLU, serà l'encarregat de redactar el projecte i dirigir l'obra corresponent a l'edifici de Roureda de Sansa número 8 d'Andorra la Vella.
Finalment, el projecte més econòmic és el correponent a l'edifici de l'avinguda Verge de Canòlich 102 de Sant Julià de Lòria, la redacció del qual s'ha adjudicat a Jacint Gil i Pau Iglesias per un import de 84.577,48 euros.
Segons va explicar Casal dimecres de la setmana passada, d'aquests edificis en sortiran uns 300 habitatges públics per posar al mercat de lloguer a preu assequible.